ai4bharat/Pralekha huggingface dataset:
पंतप्रधान कार्यालय
सीआरपीएफ शौर्य दिनानिमित्त पंतप्रधानांनी केले जवानांना अभिवादन
नवी दिल्ली, 9 एप्रिल 2020
सीआरपीएफ अर्थात केंद्रीय राखीव पोलीस दलाच्या शौर्य दिनानिमित्त पंतप्रधान नरेंद्र मोदी यांनी सीआरपीएफच्या जवानांना अभिवादन केले आहे.
“सीआरपीएफच्या जवानांच्या शौर्याची कीर्ती सर्वश्रुत आहे. सीआरपीएफच्या आजच्या शौर्य दिनानिमित्त, या शूरवीर दलाला अभिवादन करतो आणि 1965 मध्ये गुजरातमधल्या सरदार पटेल चौकीवर त्यांनी गाजवलेल्या शौर्याचे स्मरण करतो. या शूर शहीदांचे हौतात्म्य कधीही विसरले जाणार नाही.” असे पंतप्रधानांनी म्हटले आहे.
The courage of @crpfindia is widely known. On CRPF Valour Day today, I salute this brave force and remember the bravery of our CRPF personnel in Gujarat’s Sardar Patel Post in 1965. The sacrifices of the brave martyrs will never be forgotten.
— Narendra Modi  April 9, 2020
G.Chippalkatti/S.Kakade/P.Malandkar
(
पंतप्रधान कार्यालय
भारताच्या सकल राष्ट्रीय उत्पन्नातील नील अर्थव्यवस्थेच्या योगदानावर आधारित लेख
नवी दिल्ली, 8 जून 2023
केंद्रीय मंत्री किरेन रिजिजू यांनी जागतिक महासागर दिनानिमित्त लिहिलेला लेख पंतप्रधान कार्यालयाने सामायिक केला आहे.
पंतप्रधान कार्यालयाने पाठवलेल्या ट्विट संदेशात म्हटले आहे:
“भारताला लाभलेली विस्तृत किनारपट्टी आणि सागरी साधनसंपत्ती यांच्या सहाय्याने देश कशा प्रकारे नील अर्थव्यवस्थेच्या क्षमतेचा वापर करून घेण्यावर लक्ष केंद्रित करत आहे यावर प्रकाश टाकणारा लेख केंद्रीय मंत्री @KirenRijiju यांनी लिहिला आहे”
S.Patil/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
भारतीय स्पर्धा आयोग
आयसीआयसीआय लोम्बार्डकडून भारती ॲक्साच्या सामान्य विमा व्यवसाय संपादनास भारतीय स्पर्धा आयोगाची मान्यता
नवी दिल्ली, 2 नोव्हेंबर 2020
भारती ॲक्सा सामान्य विमा व्यवसाय संपादन करण्यासाठी आयसीआयसीआय लोम्बार्डला सीसीआय म्हणजेच भारतीय स्पर्धा आयोगाने मान्यता दिली आहे. स्पर्धा कायदा, 2002 मधील अनुच्छेद 31  अनुसार भारती ॲक्साचे आयसीआयसीआय अधिग्रहण करणार आहे.
आयसीआयसीआय लोम्बार्ड ही एक सामान्य विमा कंपनी आहे. भारतीय विमा नियामक आणि विकास प्राधिकरण  मध्ये या कंपनीची नोंद झाली आहे. या कंपनीच्यावतीने मोटार वाहन, आरोग्य, आग, व्यक्तिगत अपघात, सागरी, अभियांत्रिकी आणि इतर विविध प्रकारच्या श्रेणीमध्ये विमा कवच प्रदान करण्यात येते.
भारती ॲक्सा ही सुद्धा आयआरडीएआयमध्ये नोंदणी करण्यात आलेली सामान्य विमा कंपनी आहे. यामध्ये भारती जनरल व्हेंचर्स कंपनीचा 51 टक्के आणि सोसायटी ब्युजॉन कंपनीचा 49 टक्के हिस्सा आहे. भारती ॲक्सा ग्राहकांना मोटार, आरोग्य, प्रवास, पीक आणि गृह विमा यांच्यासह इतरही विमा संरक्षण सेवा देत आहे.
या प्रस्तावित अधिग्रहणामध्ये आयसीआयसीआय लोम्बार्डमधील हिस्श्याच्या बदल्यात भारती ॲक्साचा सर्व सामान्य विमा व्यवसाय आता आयसीआयसीआय लोम्बार्डमध्ये विसर्जित करण्यात येणार आहे.
यामध्ये भारतीय स्पर्धा आयोगाने दिलेल्या आदेशाचे पालन करण्यात येणार आहे.
M.Chopade/S.Bedekar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 142
रस्ते वाहतूक आणि महामार्ग मंत्रालय
वाहन उद्योग क्षेत्रातील कंपन्यांनी सार्वजनिक वाहतुकीसाठी पर्यायी इंधन किंवा इलेक्ट्रीसिटीच्या वापरावर भर द्यावा-नितीन गडकरी
(नवी दिल्ली, 7 सप्टेंबर 2018
वाहन उद्योग क्षेत्रातील कंपन्यांनी देशात प्रभावी सार्वजनिक व्यवस्था उपलब्ध करून देण्याच्या दृष्टीने इलेक्ट्रीसिटी किंवा पर्यायी इंधनावर चालणाऱ्या वाहनांच्या निर्मितीवर भर द्यावा, असे आवाहन केंद्रीय भूपृष्ठ वाहतूक मंत्री नितीन गडकरी यांनी केले. नवी दिल्लीत आयोजित ‘मुव्ह: जागतिक गतिशीलता परिषद अर्थात मुव्ह: ग्लोबल मोबिलिटी समीट 2018’च्या उद्घाटनप्रसंगी ते आज बोलत होते. सार्वजनिक वाहतूक क्षेत्रासाठी वाहन उद्योगातील कंपन्यांनी पर्यावरणस्नेही आणि आधुनिक संशोधनावर भर द्यावा, असे आवाहन त्यांनी केले.
भारतातील रस्त्यांवर खासगी वाहनांची संख्या वाढत आहे. मात्र, त्या प्रमाणात रस्त्यांची उपलब्धता शक्य होत नाही. हे लक्षात घेत आपण नागरिकांना सार्वजनिक वाहतूक व्यवस्थेचा वापर करण्यासाठी प्रोत्साहन दिले पाहिजे. त्यासाठी कार्यक्षम, आरामदायक आणि सुरक्षित सार्वजनिक वाहतूक व्यवस्था उपलब्ध करून देण्याची आवश्यकता असल्याचे गडकरी यांनी सांगितले.
वाहतुकीसाठी अंतर्गत जलमार्ग आणि किनारी भागातील नौवहनाला प्रोत्साहन देण्यासाठी उद्योगांनी प्रयत्न करावेत, असे आवाहन त्यांनी केले. टाटा मोटर्स, टाटा पॉवर, मर्सिडिज बेंझ , मारुती सुझुकी, हिरो मोटोकॉर्प, होंडा इंडिया, फोर्ड आणि स्पाईस जेट अशा अनेक भारतीय आणि जागतिक दर्जाच्या वाहन क्षेत्रातील कंपन्यांचे प्रतिनिधी या परिषदेत सहभागी झाले आहेत. प्रवाशी तसेच मालवाहतुकीसाठी अधिक चांगले पर्याय चर्चिले जावेत, या उद्देशाने नीती आयोगातर्फे या दोन दिवसीय परिषदेचे आयोजन करण्यात आले आहे.
B.Gokhale/M.Pange/P.Kor
आरोग्य आणि कुटुंब कल्याण मंत्रालय
कोविड-19वर मात करण्यासाठी आवश्यक असलेल्या सज्जतेचा आढावा घेण्यासाठी डॉ. हर्षवर्धन यांच्याकडून डॉ. आरएमएल आणि सफदरजंग रुग्णालयांची पाहणी, रुग्णांशी साधला संवाद
आरएमएलमधील ट्रॉमा सेंटरचा वापर पूर्णपणे कोविड-19 रुग्णांचा विलगीकरण वॉर्ड म्हणून करणार
सफदरजंग रुग्णालयातील सुपर स्पेशालिटी ब्लॉकचे कोविड-19 व्यवस्थापन केंद्रामध्ये रुपांतर
नवी दिल्ली, 3 एप्रिल 2020
कोविड-19 वर मात करण्यासाठी आवश्यक असलेल्या सज्जतेचा आढावा घेण्यासाठी केंद्रीय आरोग्य व कुटुंब कल्याणमंत्री डॉ. हर्षवर्धन यांनी आज डॉ. आरएमएल आणि सफदरजंग रुग्णालयांना भेट दिली.
डॉ. आरएमएल रुग्णालयामध्ये केंद्रीय मंत्र्यांनी फ्लू कॉर्नर, ईमर्जन्सी केअर सेंटर, ट्रॉमा सेंटर ब्लॉक आणि कोरोना स्क्रिनिंग सेंटरची पाहणी केली. या केंद्रातील कामकाजाची पाहणी केल्यावर तिथल्या स्क्रिनिंग प्रक्रियेच्या गतीबद्दल आरोग्यमंत्र्यांनी समाधान व्यक्त केले. दररोज खूप मोठ्या प्रमाणावर विविध नमुन्यांची हाताळणी करणाऱ्या मायक्रोबायॉलॉजी विभागाला देखील त्यांनी भेट दिली आणि अतिशय बारकाईने तिथल्या नमूने संकलन आणि तपासणीच्या संपूर्ण प्रक्रियेची पाहणी केली
विलगीकरण कक्षांची वाढती मागणी लक्षात घेऊन डॉ. आरएमएल रुग्णालयातील ट्रॉमा सेंटर यापुढे कोविड-19 रुग्णांसाठी विलगीकरण कक्ष म्हणून काम करेल, असे डॉ. हर्षवर्धन यांनी सांगितले
त्यानंतर लगेचच केंद्रीय मंत्र्यानी सफदरजंग रुग्णालयाला भेट दिली आणि तिथल्या अत्याधुनिक कोविड-19 विलगीकरण व्यवस्थापन केंद्रात रुपांतर करण्यात आलेल्या सुपर स्पेशालिटी ब्लॉकमधील सर्व सुविधांची तपशीलवार पाहणी केली. या केंद्रात विलगीकरणाच्या 400 आणि आयसीयुच्या 100 खाटा आहेत.या दोन्ही रुग्णालयांच्या पाहणी दरम्यान डॉ. हर्षवर्धन यांनी तिथले केवळ कोविड-19 रुग्णांची हाताळणी करणारे डॉक्टर, परिचारिका, रुग्णालय आणि निर्जंतुकीकरण कर्मचारी यांच्याशी चर्चा केली. रुग्णांना लवकर बरे करण्यासाठी हे लोक अथक प्रयत्न करत आहेत, असे त्यांनी सांगितले. यावेळी त्यांनी कोविड-19मुळे देशावर होणारे परिणाम रोखण्यासाठी आरोग्य क्षेत्रासमोर असलेल्या आव्हानांबाबतही चर्चा केली. त्यांचे काम म्हणजे मानवतेची सेवा असल्याचे सांगत आरोग्यमंत्र्यांनी आरोग्य क्षेत्रातल्या या सर्व कर्मचाऱ्यांच्या समर्पित वृत्तीला आणि त्यांच्या प्रचंड मेहनतीला सलाम केला. पंतप्रधान नरेंद्र मोदी यांनी सातत्याने या आपत्ती प्रतिबंधाच्या उपाययोजनांवर केलेल्या देखरेखीमुळे आणि आरोग्य क्षेत्रातल्या लढवय्यांनी केलेल्या तातडीच्या उपाययोजना आणि दिलेल्या पाठबळामुळे या आपत्तीला प्रभावी पद्धतीने तोंड देण्याचा आपण प्रयत्न करत आहोत, असे ते म्हणाले. कोविड-19 विरोधात केवळ नियमित आणि योग्य पद्धतीने हात धुणे, चेहरा, डोळे यांना स्पर्श करणे टाळणे आणि सामाजिक अंतर राखणे यांसारख्या अगदी साध्या उपायांच्या मदतीने संघर्ष यशस्वी करता येईल. पंतप्रधानांनी आजच्या भाषणात याच सर्व उपायांचा पुनरुच्चार केला आहे आणि लॉकडाऊन हा या आपत्तीला थोपवण्याचा योग्य उपाय असून, त्यासाठी प्रत्येकाने घरातच राहून दिलेल्या सूचनांचे पालन करून दिलेले योगदान महत्त्वाचे आहे असे त्यांनी सांगितले.
G.Chippalkatti/S.Patil/P.Malandkar
(Visitor Counter : 104
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 15 सप्टेंबर 2022
|
|
- 215.98 cr Total Vaccine doses  have been administered so far under Nationwide Vaccination Drive
- 31,09,550 doses administered in last 24 hours
- India's Active caseload currently stands at 46,389
- Active cases stand at 0.1%
- Recovery Rate currently at 98.71%
- 5,748 recoveries in the last 24 hours increases Total Recoveries to 4,39,41,840
- 6,422 new cases recorded in the last 24 hours
- Daily positivity rate 
- Weekly Positivity Rate 
- 89.06 cr Total Tests conducted so far; 3,14,692 tests conducted in the last 24 hours
#Unite2FightCorona #IndiaFightsCoron
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 215.98  कोटींची संख्या पार केली.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 4.07  कोटींपेक्षा अधिक किशोरवयीन बालकांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
भारतातील रुग्णसंख्या सध्या 46,389 इतकी आहे, ती देशाच्या एकूण रुग्णसंख्येच्या तुलनेत 0.1% इतकी आहे.
परिणामी, भारतात रुग्ण बरे होण्याचा दर 98.71%. झाला आहे.
गेल्या 24 तासांत 5,748 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,39,41,840 झाली आहे.
गेल्या 24 तासात 6,422 नव्या कोरोना रुग्णांची नोंद झाली.
गेल्या 24 तासात एकूण 3,14,692 चाचण्या करण्यात आल्या. भारताने आतापर्यंत एकूण 89.06  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 1.71% तर दैनंदिन पॉझिटिव्हिटी दर 2.04% आहे.
इतर अपडेट्स :-
R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 108
पंतप्रधान कार्यालय
राष्ट्रीय शिक्षक पुरस्कार  विजेत्यांशी पतंप्रधान उद्या साधणार संवाद
उद्या म्हणजे 5 सप्टेंबर रोजी शिक्षक दिन असून पंतप्रधान नरेंद्र मोदी यंदाच्या राष्ट्रीय पुरस्कार विजेत्या शिक्षकांशी संवाद साधणार आहेत. उद्या सायंकाळी 4:30 वाजता 7, लोककल्याण मार्ग येथे हा कार्यक्रम होईल.
देशातील काही सर्वोत्कृष्ट शिक्षकांच्या अद्वितीय योगदानाबद्दल आदर व्यक्त करणे, ज्यांनी केवळ आपली कटिबद्धता आणि कठोर परिश्रमातून केवळ शालेय शिक्षणाचा दर्जाच उंचावला नाही तर त्यांच्या विद्यार्थ्यांचे आयुष्यही समृद्ध केले, अशा शिक्षकांना राष्ट्रीय पुरस्कार देण्याचा उद्देष्य आहे.
राष्ट्रीय पुरस्कारांद्वारे प्राथमिक आणि माध्यमिक शाळांमध्ये काम करणार्या गुणत्तापूर्ण शिक्षकांना सार्वजनिक मान्यता दिली जाते. या वर्षी पुरस्कारासाठी देशभरातील 45 शिक्षकांची निवड तीन ऑनलाईन टप्प्यांतील कठोर आणि पारदर्शक प्रक्रियेतून करण्यात आली आहे.
पंतप्रधान कार्यालय
पंतप्रधान नरेंद्र मोदी आणि कॅनडाचे पंतप्रधान जस्टीन ट्रूडो यांच्यात दूरध्वनीवरून चर्चा
नवी दिल्ली, 16 जून 2020
पंतप्रधान नरेंद्र मोदी यांनी आज कॅनडाचे पंतप्रधान जस्टीन ट्रूडो यांच्याशी दूरध्वनीवरून चर्चा केली.
कोविड-19 या जागतिक साथीच्या आजारामुळे त्यांच्या देशात उद्भवलेल्या परिस्थितीची दोन्ही नेत्यांनी एकमेकांना माहिती दिली. तसेच, आरोग्य आणि आर्थिक क्षेत्रात आलेल्या या संकटाचा सामना करण्यासाठी आंतरराष्ट्रीय सहकार्य स्थापन करण्याच्या शक्यतांचाही त्यांनी आढावा घेतला.
कोविड नंतरच्या परिस्थितीत, भारत-आणि कॅनडाची एकत्रित भागीदारी, जगाच्या कल्याणासाठी एक मोठी शक्ती होऊ शकते, विशेषतः जागतिक परीपेक्ष्यात मानवता मूल्यांच्या दृष्टीने चर्चा करण्यासाठी ते महत्वाचे ठरेल, याबाबत दोन्ही नेत्यांमध्ये सहमती झाली.
जागतिक आरोग्य संघटनेसारख्या बहुराष्ट्रीय संस्था अधिक मजबूत करण्याची गरज आहे, यावर या दोघांनीही भर दिला आणि विविध आंतरराष्ट्रीय व्यासापीठांवर आरोग्य, सामाजिक, आर्थिक तसेच राजकीय मुद्यांवर एकत्रित काम करण्यावर दोघांमध्ये सहमती झाली.
कॅनडामध्ये अडकलेल्या भारतीय नागरिकांना मायदेशी परत येण्यासाठी गेल्या काही काळात, कॅनडाच्या प्रशासनाने केलेल्या सहकार्याबद्दल पंतप्रधान मोदी यांनी आभार व्यक्त केले. तसेच, भारतात अडकलेल्या कॅनडाच्या नागरिकांना परत पाठवण्यासाठी, भारताने केलेल्या मदतीबद्दल ट्रूडो यांनी आभार व्यक्त केले.
आगामी काळातही दोन्ही देशातील परस्पर चर्चा कायम ठेवली जाईल, यावर दोघांनीही सहमती व्यक्त केली. लोकशाही मूल्यांवर विश्वास असलेल्या मोठ्या अर्थव्यवस्था या नात्याने, भारत आणि कॅनडा यांच्यात अनेक जागतिक मुद्यांवर नैसर्गिकरित्याच एकमताची भावना आहे, असे मत उभय नेत्यांनी या चर्चेदरम्यान व्यक्त केले.
B.Gokhale/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
कोविड-19- अद्ययावत स्थिती
लसीकरण मोहिमेत आतापर्यंत देशभरात एकूण 141.37 कोटी लसींच्या मात्रा देण्यात आल्या
सध्या देशात उपचाराधीन कोविड रुग्णांची एकूण संख्या 76,766 इतकी
एकूण रुग्णसंख्येच्या तुलनेत उपचाराधीन रुग्णांचे प्रमाण एक टक्क्याच्याही खाली, सध्या हे प्रमाण 0.22%; मार्च 2020 पासूनचे सर्वात कमी प्रमाण
रुग्ण बरे होण्याचा दर सध्या 98.40%; मार्च 2020 पासूनचा सर्वाधिक दर
गेल्या 24 तासांत 7,091 रुग्ण बरे, त्यामुळे बरे झालेल्या रुग्णांची संख्या पोचली 3,42,30,354 वर
गेल्या 24 तासात देशात कोरोनाचे 6,987 नवे रुग्ण
दैनंदिन पॉझिटिव्हिटी दर  गेले 83 दिवस हा दर 2% पेक्षा कमी
साप्ताहिक पॉझिटिव्हिटी दर  गेल्या 42 दिवसांपासून 1 टक्क्यापेक्षा कमी
आतापर्यंत कोविडच्या एकूण 67.19 कोटी चाचण्या करण्यात आल्या.
ओमायक्रॉन विषाणूबाबत राज्यनिहाय परिस्थिती
|
|
S. No.
|
|
State
|
|
No. of Omicron Cases
|
|
Discharged/Recovered/Migrated
|
|
1
|
|
Maharashtra
|
|
108
|
|
42
|
|
2
|
|
Delhi
|
|
79
|
|
23
|
|
3
|
|
Gujarat
|
|
43
|
|
10
|
|
4
|
|
Telangana
|
|
41
|
|
10
|
|
5
|
|
Kerala
|
|
38
|
|
1
|
|
6
|
|
Tamil Nadu
|
|
34
|
|
0
|
|
7
|
|
Karnataka
|
|
31
|
|
15
|
|
8
|
|
Rajasthan
|
|
22
|
|
19
|
|
9
|
|
West Bengal
|
|
6
|
|
1
|
|
10
|
|
Haryana
|
|
4
|
|
2
|
|
11
|
|
Odisha
|
|
4
|
|
0
|
|
12
|
|
Andhra Pradesh
|
|
4
|
|
1
|
|
13
|
|
Jammu and Kashmir
|
|
3
|
|
3
|
|
14
|
|
Uttar Pradesh
|
|
2
|
|
2
|
|
15
|
|
Chandigarh
|
|
1
|
|
0
|
|
16
|
|
Ladakh
|
|
1
|
|
1
|
|
17
|
|
Uttarakhand
|
|
1
|
|
0
|
||
|
Total
|
|
422
|
|
130
पर्यावरण, वन एवं जलवायु परिवर्तन मंत्रालय
वायू प्रदूषण ही अत्यंत गंभीर समस्या असून या समस्येवर तोडगा काढण्यासाठी सरकार कटिबद्ध : प्रकाश जावडेकर
दिल्ली आणि उत्तर भारतात असलेल्या वायू प्रदूषणाच्या समस्येवर तोडगा काढण्यासाठी केंद्र सरकार आवश्यक ती सर्व पावले उचलत आहे, त्यासाठी उपयुक्त अशा सर्व तांत्रिक उपाययोजनांचा वापर करत आहे, अशी माहिती केंद्रीय पर्यावरण, वन आणि हवामान बदल मंत्री प्रकाश जावडेकर यांनी दिली.
“हवा स्वच्छ करणे- केंद्रीय आणि राज्य पातळीवरील कृती” या विषयावरील चौथ्या गोलमेज परिषदेत ते आज बोलत होते. टेरी आणि ‘एअर क्वालिटी एशिया’- या स्वच्छ वायू क्षेत्रात काम करणाऱ्या आंतरराष्ट्रीय संघटनेने संयुक्तरीत्या या परिषदेचे आयोजन केले आहे. देशातील 100 शहरांमधील हवेची गुणवत्ता येत्या पाच वर्षात पूर्णपाने सुधारण्याचा निश्चय पंतप्रधान नरेंद्र मोदी यांनी केला आहे. पर्यावरण,वन आणि हवामान बदल मंत्रालयाने आपल्या राष्ट्रीय स्वच्छ ऊर्जा कार्यक्रमाच्या माध्यमातून यासाठी शहरनिहाय विशिष्ट आराखडा तयार केला आहे. पीएम 10 आणि पीएम 2.5 च्या पातळीत वर्ष 2024 पर्यंत 20 ते 30 टक्क्यांची कपात करण्याचे उद्दिष्ट साध्य करण्याच्या दिशेने काम सुरु आहे, असे त्यांनी सांगितले.
उत्तर भारत, विशेषतः दिल्ली-एनसीआर परिसरातल्या विशिष्ट प्रकारच्या वायू प्रदूषणाविषयी माहिती देतांना ते म्हणाले की, की ही प्रदूषणाची गंभीर समस्या निर्माण होण्यासाठी औद्योगिक उत्सर्जन, वाहनातून होणारे उत्सर्जन, बांधकामातून निघणारी धूळ, 50 ते 60 दिवस जाळले जाणारे पिकांचे अवशेष आणि घनकचरा व्यवस्थापनाची अत्यंत वाईट सुविधा ही सगळी प्रदूषणामागची प्राथमिक करणे आहेत,असे जावडेकर यांनी सांगितले.
या समस्येत हवामान आणि भौगोलिक परिस्थितीची भूमिका सांगताना ते म्हणाले की दिल्ली, मुंबई, बंगळूरू आणि चेन्नई या सर्व शहरांमध्ये सारखीच लोकसंख्या आणि औद्योगिक तसेच वाहन प्रदूषणाचे साधारण सारखेच प्रमाण आहे . मात्र दिल्लीत वायू प्रदूषण निर्देशांक अत्यंत जास्त म्हणजे 300 पर्यंत पोहोचला आहे, तर चेन्नईत तो केवळ 29 इतकाच आहे. मुंबईत तो 140 आणि बंगळूरू येथे 45 एवढा आहे.
याचे कारण दिल्लीचे विशिष्ट हवामान असून जेव्हा वाऱ्यांचा वेग आणि हवामान वाईट असते त्यावेळी आपल्याला वायूच्या उत्तम गुणवत्तेसाठी अधिक प्रयत्न करावे लागतात, हे लक्षात घ्यायला हवे, असे जावडेकर यावेळी म्हणाले.
गेल्या काही वर्षात, वायू प्रदूषण कमी करण्यासाठी केंद्र सरकारने केलेल्या वैज्ञानिक आणि तंत्रज्ञान आधारित उपाययोजनांची त्यांनी या परिषदेत माहिती दिली.
विज्ञान आणि तंत्रज्ञान मंत्रालय
टीडीबी -डीएसटीने प्रतिष्ठेच्या राष्ट्रीय तंत्रज्ञान पुरस्कार, 2023 साठी अर्ज मागवले
राष्ट्रीय तंत्रज्ञान दिवस
11 मे 1998 रोजी भारतीय लष्कराच्या पोखरण रेंजवर भारताने अणु चाचणी यशस्वीपणे पार पाडून अभिमानास्पद कामगिरी केली होती. 1998 च्या या अविस्मरणीय घटनेनंतर आपले माजी पंतप्रधान दिवंगत अटलबिहारी वाजपेयी यांनी भारताला देशाला संपूर्ण अण्वस्त्रक्षम म्हणून घोषित केले होते. तेव्हापासून, शास्त्रज्ञ, संशोधक, अभियंते आणि विज्ञान आणि तंत्रज्ञान क्षेत्राशी संबंधित सर्वांच्या कामगिरीचे स्मरण करण्याच्या उद्देशाने, 11 मे हा राष्ट्रीय तंत्रज्ञान दिवस म्हणून साजरा केला जात आहे.
हा विशेष दिवस साजरा करण्यासाठी, भारत सरकारच्या विज्ञान आणि तंत्रज्ञान विभागाची वैधानिक संस्था असलेले तंत्रज्ञान विकास मंडळ ,राष्ट्रीय विकासात महत्वपूर्ण योगदान देणाऱ्या तंत्रज्ञान विषयक अभिनव संशोधनांना 1999 पासून राष्ट्रीय तंत्रज्ञान पुरस्कार' देऊन गौरवते.
2023 वर्षासाठी ,राष्ट्रीय तंत्रज्ञान पुरस्कारांसाठी तंत्रज्ञान विकास मंडळाने भारतीय कंपन्यांकडून मुख्य,सूक्ष्म, लघु आणि मध्यम उद्योग , स्टार्टअप, ट्रान्सलेशनल रिसर्च आणि टेक्नॉलॉजी बिझनेस इनक्यूबेटर या पाच श्रेणींमध्ये अर्ज मागवले आहेत. अभिनव स्वदेशी तंत्रज्ञानाच्या यशस्वी व्यवसायिकरणासाठी विविध उद्योगांना हे पुरस्कार प्रदान केले जातात. हा वार्षिक सन्मान भारतीय उद्योगांना आणि त्यांच्या तंत्रज्ञान प्रदात्यांना मान्यता मिळवून देण्याचे एक व्यासपीठ प्रदान करतो , जे बाजारात नाविन्यपूर्ण संशोधन आणण्यात आणि "आत्मनिर्भर भारत" स्वप्न साकारण्यात मदत करतात.
11 मे 2023 रोजी राष्ट्रीय तंत्रज्ञान दिनी हे पुरस्कार प्रदान केले जातील.
अर्ज करण्यासाठी- https://awards.gov.in/ इथे भेट द्या
अर्ज करण्याची शेवटची तारीख- 15 जानेवारी 2023 संध्याकाळी 5 वाजेपर्यंत.
मंत्रिमंडळ
भारत आणि संयुक्त अरब अमिरात यांच्या दरम्यान शास्त्रीय व तांत्रिक सहयोगाला केंद्रीय मंत्रिमंडळाची मंजुरी
नवी दिल्ली, 13 जानेवारी 2021
पंतप्रधान नरेंद्र मोदी यांच्या अध्यक्षतेखालील मंत्रिमंडळाने संयुक्त अरब अमिरातीच्या नॅशनल सेंटर फॉर मेटर्लजी  व भारतातील भूपृष्ठ विज्ञान मंत्रालय  यांच्या दरम्यान शास्त्रीय व तंत्रज्ञान विषयी सहयोगाविषयीच्या सामंजस्य कराराला मंजुरी दिली.
या सामंजस्य कराराच्या माध्यमातून ज्ञान, माहिती तसेच हवामानासंबधी, भूपृष्ठ व सागरी सेवा यांच्याशी संबधित सेवांमधील रडार, उपग्रह, भरती गेज, भूकंप व हवामान स्थानके अशी उपकरणे यांचे आदानप्रदान केले जाईल.
- या माध्यमातून संशोधन, प्रशिक्षण, सल्लामसलत, हवामानविषयक माहिती सेवा, मासेमारीसाठीची ठिकाणे तसेच विषुववृत्तीय वादळे यांच्या अनुमानासाठी डेटाचा उपयोग करणे अश्या अनेक बाबींशी संबधित अनुभवांची देवाणघेवाण तसेच शास्त्रज्ञ, संशोधन करणारे व तज्ञ यांच्या परस्पर देशांत भेटी/माहितींचे आदानप्रदान होईल.
- सामायिक स्वारस्य असणाऱ्या बाबी बद्दलची शास्त्रीय तसेच तांत्रिक माहितीचे आदानप्रदान.
- सामंजस्य करारात नमूद केलेल्या सहकार्यक्षेत्रांमध्ये येणाऱ्या समस्या तसेच दोन्ही बाजूंना स्वारस्य असणाऱ्या बाबींमधील समस्या सोडवण्याच्या दृष्टीने द्विपक्षीय परिषदा, कार्यशाळा, प्रशिक्षण शिबिरे, संमेलने यांचे आयोजन.
- दोन्ही पक्षांची परस्पर सहमती असलेली इतर सहयोगाची क्षेत्रे.
- सागरी विभागात परस्पर सहमतीने हवामानाचा अंदाज घेण्यासाठी हवामान निरीक्षण नेटवर्क नियुक्त करणे.
- ओमानच्या उत्तरी पूर्व भागावर परिणाम करणाऱ्या ओमान समुद्रातील तसेच भारताच्या किनारी भागांवर परिणाम करणाऱ्या अरबी समुद्रातील संभाव्य त्सुनामींचा वेध घेण्यासाठी विशेष सुनामी मॉडेल विकसित करण्याच्या दृष्टीने सहकार्य.
- त्सुनामींचा अंदाज वर्तवण्याच्या दृष्टीने सुनामी अर्ली वॉचिंग सेंटरसाठीत्सुनामी अंदाज वर्तवणाऱ्या विशेष मॉडेलिंग सॉफ्टवेअर सारख्या माध्यमातून सहयोग.
- ज्या भूगर्भातील हालचालींमुळे अरबी समुद्र वा ओमानच्या समुद्रात त्सुनामी संभवते असा भारताचा दक्षिण तसेच पश्चिम भागातील काही भूकंपमापक स्थानकांदरम्यानचा तसेच ओमानच्या पश्चिमेकडील भागातील भूगर्भहालचालींचा रियल टाइम डेटा यांचे आदानप्रदान.
- अरबी समुद्र वा ओमानचा समुद्र यातील त्सुनामीची शक्यता वाढवणाऱ्या भूगर्भ हालचालींच्या अभ्यास क्षेत्रात परस्पर सहयोग.
- माहितीच्या आदानप्रदानातून धूळीची तसेच वाळूची वादळे यांचा आगाऊ अंदाज वर्तवण्यासाठी सहकार्य.
U.Ujgare/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
जलजीवन अभियानाअंतर्गत 75 टक्क्यांची व्याप्ती ओलांडल्याबद्दल पंतप्रधानांनी अरुणाचल प्रदेशचे केले कौतुक
अरुणाचल प्रदेशने जलजीवन अभियानाअंतर्गत 1.73 लाख ग्रामीण कुटुंबांना पिण्याचे पाणी उपलब्ध करून दिल्याबद्दल पंतप्रधान नरेंद्र मोदी यांनी मुख्यमंत्री आणि त्यांच्या सहकाऱ्यांचे कौतुक केले आहे.
अरुणाचल प्रदेशचे मुख्यमंत्री पेमा खांडू यांच्या ट्विटला उत्तर देताना पंतप्रधानांनी ट्विट केले;
“अरुणाचल प्रदेशातील काही दुर्गम क्षेत्राचा विचार करता अमृत काळात 75% व्याप्ती प्रशंसनीय आहे. याची पूर्तता करणाऱ्यांचे अभिनंदन आणि उर्वरित काम पूर्ण करण्यासाठी शुभेच्छा.”
श्रम आणि रोजगार मंत्रालय
वृत्तपत्रात प्रसिद्ध झालेल्या दिशाभूल करणार्या लेखावर ईपीएफओचे स्पष्टीकरण
श्रम आणि रोजगार मंत्रालयाअंतर्गत एक वैधानिक संस्था असलेल्या कर्मचारी भविष्य निर्वाह निधी संघटनेने  म्हटले आहे की “ऑक्टोबरमध्ये ईपीएफओ ग्राहक, कंपनींच्या नोंदणीत घट " या मथळ्याअंतर्गत 18.11.2020 रोजी माध्यमांच्या एका गटात एक लेख प्रकाशित झाला होता. या संदर्भात, ईपीएफओने स्पष्टीकरण दिले आहे की लेखातील माहिती चुकीची आणि निराधार आहे.
ऑक्टोबरमध्ये सप्टेंबर 2020 च्या तुलनेत ईपीएफओकडे नोंदणीकृत आस्थापनांच्या संख्येत 30,800 ने घट झाली असून गेल्या महिन्याच्या तुलनेत ऑक्टोबरमध्ये योगदान देणाऱ्या 1.8 दशलक्ष सदस्यांचीही घट झाल्याचा दावा या प्रकाशित लेखात केला आहे. ईपीएफओने म्हटले आहे की योगदान देणारे सभासद व आस्थापनांविषयी प्रसिद्ध केलेली माहिती ईपीएफओच्या अधिकृत आकडेवारीशी जुळत नाही . ही प्रकाशित केलेली माहिती ईपीएफओच्या आकडेवारीवर आधारित नाही आणि चुकीची असल्याचे ईपीएफओने स्पष्ट केले आहे.
ईपीएफओच्या नोंदणीकृत सदस्य आणि आस्थापना संबंधित अधिकृत माहिती दर महिन्याच्या 20 तारखेला पेरोल डेटाच्या स्वरूपात प्रकाशित केली जाते. कोणत्याही वेतन महिन्याचा पेरोल डेटा ईसीआर भरण्यासाठी देय तारखेपासून एक महिन्यानंतर घेतला जातो. यामुळे सप्टेंबर, 2020  साठी आकडेवारी 15.11.2020 नंतरच घेता येईल आणि ऑक्टोबर, 2020  साठी 15.12.2020 रोजी घेण्यात येईल. 20.10.2020 रोजी प्रकाशित पेरोल डेटा नुसार एप्रिल आणि मे 2020 वगळता ऑगस्ट 2020 पर्यंत निव्वळ वेतनवाढीमध्ये सातत्याने वाढ नोंदवण्यात आली आहे. सप्टेंबर महिन्याचा ईपीएफओचा वेतनपट 20.11.2020 रोजी प्रकाशित केला जाईल.
ईपीएफओमध्ये, योगदान देणाऱ्या सदस्य आणि आस्थापनांविषयीची माहिती आस्थापनांकडून कोणत्याही विशिष्ट वेतन महिन्यासाठी दाखल केलेल्या इलेक्ट्रॉनिक चलन कम रिटर्न  मधून प्राप्त केली जाते. ईसीआर दाखल करण्याची अंतिम तारीख त्यानंतरच्या महिन्याची 15 तारीख असते. मात्र नियोक्ता विलंब कालावधीसाठी व्याज भरून उशिरा पैसे देऊ शकतो.
“देय तारखेनंतरही ईसीआर दाखल करण्याच्या या लवचिकतेमुळे , कोणत्याही वेतन महिन्यासाठी ईपीएफओचा सहयोगी सदस्य आणि आस्थापना डेटा बदलत राहतो. या संदर्भात, ऑक्टोबर 2020 साठी 16.11.2020 रोजी सदस्य आणि आस्थापनांची अंतिम संख्या काढणे अकाली आणि पूर्णपणे चुकीचे आहे. "आकडेवारीचे बदलते स्वरूप लक्षात न घेता अज्ञात स्त्रोतांकडून अपूर्ण माहितीचा अंदाज वर्तवणे आक्षेपार्ह आहे," असे ईपीएफओने नमूद केले आहे.
M.Chopade /S.Kane/P.Kor
पंतप्रधान कार्यालय
गीताजयंतीनिमित्त पंतप्रधानांनी जनतेला दिल्या शुभेच्छा
नवी दिल्ली, 14 डिसेंबर 2021
पंतप्रधान नरेंद्र मोदी यांनी गीताजयंतीनिमित्त जनतेला शुभेच्छा दिल्या आहेत. पंतप्रधानांनी गीता या विषयावर नुकतीच केलेली दोन भाषणेदेखील त्यांनी या प्रसंगी सर्वांसाठी सामायिक केली आहेत.
ट्विट संदेशांच्या मालिकेत पंतप्रधान म्हणाले;
काही दिवसापूर्वी गीता या विषयावर मी केलेली दोन भाषणे आजच्या गीताजयंतीनिमित्त सर्वांसाठी सामायिक करत आहे:
स्वामी चिद्भवानंद यांनी लिहिलेल्या भगवद गीतेच्या ई-पुस्तक स्वरूपातील पुस्तकाचे अनावरण.
गीतेसंबंधी विविध विद्वानांनी लिहिलेल्या हस्तलिखितांचे त्यावरील भाष्यासह अनावरण.
सर्वोपनिषदो गावो दोग्धा गोपाल नन्दन:।
पार्थो वत्स: सुधीर्भोक्ता दुग्धं गीतामृतं महत्।।
गीताजयंती निमित्त शुभेच्छा.
गीता म्हणजे जीवनाच्या अनेक पैलूंबाबत व्यावहारिक मार्गदर्शन करणारा ग्रंथ, गीतेची शिकवण संपूर्ण विश्वात प्रतिध्वनित होते आहे हे पाहणे अत्यंत आनंददायी आहे.”M.Chopade/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
उपराष्ट्रपती कार्यालय
भारतीयांकडे अमूल्य सांस्कृतिक वारशाची परंपरा – उपराष्ट्रपती
नवी दिल्ली, 8 मे 2018
ग्वाटेमालामध्ये वास्तव करत असतानाच एका अमूल्य सांस्कृतिक वारशाचे, परंपरांचे प्रतिनिधीत्व तुम्ही करत आहात. हे माझ्या दृष्टीने भाग्याचे आहे, असे प्रतिपादन उपराष्ट्रपती एम. व्यंकय्या नायडू यांनी केले. उपराष्ट्रपती सध्या ग्वाटेमालाच्या भेटीवर आहेत. ग्वाटेमालामधले भारतीय राजदूत सजीव बाबू कुरुप यांनी आज उपराष्ट्रपतींच्या सन्मानार्थ स्वागत समारंभाचे आयोजन केले होते. त्यावेळी नायडू बोलत होत. यावेळी आदिवासी कल्याण राज्यमंत्री जसवंत सिंह भाभोर, खासदार आणि इतर मान्यवर उपस्थित होते.
भारतीय माणूस जगाच्या कानाकोपऱ्यामध्ये कुठेही गेला तरी त्या देशाच्या कल्याणासाठी आपले कोणत्याही प्रकारे योगदान असावे असाच विचार करतो, कृती करतो. त्याचबरोबर भारतीय संस्कृती, आचारणाची पद्धती यालाही विशेष महत्व आहे. जगाच्या पाठीवर भारतीय कोठेही गेला तरी सत्य, अहिंसा, प्रेम, शांती, आणि सेवा यासारख्या संकल्पना आचरणात आणतो आणि म्हणूनच भारतीय आदर्शांचा सर्वत्र सन्मान केला जातो.
लोकांच्या जीवनमानात सुधारणा घडून येण्यासाठी आता परिवर्तन करण्याची आवश्यकता असल्याचे मत नायडू यांनी यावेळी व्यक्त केले.
ग्वाटेमालामध्ये वास्तव्य करणाऱ्या भारतीय कुटुंबियांना उपराष्ट्रतींनी यावेळी शुभेच्छा दिल्या.
N.Sapre/S.Bedekar/P.Malandkar
(Visitor Counter : 67